钦定古今图书集成/明伦汇编/闺媛典/第280卷 > 皇清十三 > 许希召妻江氏
## 钦定古今图书集成/明伦汇编/闺媛典/第280卷 > 皇清十三 > 许希召妻江氏

按《新城县志》：“江氏，诸生许希召妻，隐士江守默女，州牧雁卿姊。性贞静，不苟訾笑，读曹大家《女训》，期以终身力行。及适许，斥绮罗，曳荆布，力操作，无倦容，事舅姑极得欢心。翁素宇年耄嗜果，辄储以待姑。张染足疾，旦夕扶持左右不暂离。劝夫行义，教子尤笃。岁饥自食虀菜，待师必设酒脯。季子发髫年辄试高等。仲” 子采声，七岁能文，号为“神童。” 夫亡，静坐一室，虔心礼佛，几二十载。年八十有五卒。